
Republika Hrvatska
         Trgovački sud u Zadru
    Zadar, Dr. Franje Tuđmana 35


					
U   I M E   R E P U B L I K E   H R V A T S K E

R J E Š E N J E

	Trgovački sud u Zadru, OIB: 39670464653, po sudskoj savjetnici Anamariji Kovačić Milković, u pravnoj stvari podnositeljice zahtjeva Financijske agencije, Regionalnog centra Split, Podružnice Šibenik, Šibenik, Perivoj L. Marune 1, OIB: 85821130368, za provedbu skraćenoga stečajnoga postupka nad dužnikom BRANITELJSKA ZADRUGA PETROVO POLJE, Ružić, Put kapele 9, OIB: 07236974807, 2. ožujka 2018.

r i j e š i o   j e

	Odbacuje se zahtjev Financijske agencije od 29. siječnja 2018. za provedbu skraćenoga stečajnoga postupka nad dužnikom BRANITELJSKA ZADRUGA PETROVO POLJE, Ružić, Put kapele 9, OIB: 07236974807.

Obrazloženje

	Financijska agencija je 29. siječnja 2018. podnijela ovom sudu zahtjev za provedbu skraćenoga stečajnog postupka nad uvodno označenim dužnikom na temelju čl. 429. st. 1. Stečajnog zakona (Narodne novine broj: 71/15, dalje: SZ) navodeći da isti na dan 24. siječnja 2018. u Očevidniku redoslijeda osnova za plaćanje ima evidentirane neizvršene osnove za plaćanje u neprekinutom razdoblju od 120 dana u ukupnom iznosu od 6.502,32 kuna te da nema zaposlenih.  
Odredbom čl. 428. SZ-a propisano je da će sud provesti skraćeni stečajni postupak nad pravnom osobom ako nema zaposlenih, ako u Očevidniku redoslijeda osnova za plaćanje ima evidentirane neizvršene osnove za plaćanje u neprekinutom razdoblju od 120 dana i ako nisu ispunjene pretpostavke za pokretanje drugog postupka radi brisanja iste iz sudskog registra.
	S obzirom da je dužnik 28. veljače 2018. dostavio potvrdu iz koje proizlazi kako dužnik na dan 28. veljače 2018. u Očevidniku redoslijeda osnova za plaćanje više nema evidentiranih neizvršenih osnova za plaćanje te da račun istog nije u blokadi, to je razvidno da se u konkretnom slučaju nije ispunila jedna od kumulativno određenih pretpostavki iz članka 428. st. 1. podstavka 2. SZ-a zbog čega je odlučeno kao u izreci rješenja. 

U Zadru 2. ožujka 2018.

	                                                   Sudska savjetnica
						  Anamarija Kovačić Milković
	
Uputa o pravnom lijeku
Protiv ovoga rješenja sudskog savjetnika može se izjaviti žalba u roku od 8 dana od obavljene dostave istog, a dostava se smatra obavljenom istekom osmog dana od dana objave rješenja na mrežnoj stranici e-Oglasna ploča sudova (čl. 12. st. 1. i čl. 19. st. 1. i 2. SZ-a).  Žalba se podnosi ovom sudu u tri istovjetna primjerka, a o istoj odlučuje sudac pojedinac ovog suda (čl. 436. st.1. i 2. SZ-a).

DNA:  
             - Financijskoj agenciji, RC Split, Podružnici Šibenik,
             - dužniku, 
             - svima putem e-Oglasne ploče suda,
              -u spis.




